CELEX: 62011CJ0629
Language: bg
Date: 2012-10-04 00:00:00
Title: Решение на Съда (седми състав) от 4 октомври 2012 г.#Evropaïki Dynamiki - Proigmena Systimata Tilepikoinonion Pliroforikis kai Tilematikis AE срещу Европейска комисия.#Обжалване — Обществена поръчка, възложена от Комисията — Отхвърляне на офертата — Задължение за мотивиране — Регламент (ЕО, Евратом) № 1605/2002 — Член 100, параграф 2 — Срок за отговор по искане за информация — Регламент (ЕО, Евратом) № 2342/2002 — Член 149, параграф 2.#Дело C‑629/11 P.

Решение на Съда (седми състав) от 4 октомври 2012 г. — Evropaïki Dynamiki/Комисия(Дело C-629/11 P)
      „Обжалване — Обществена поръчка, възложена от Комисията — Отхвърляне на офертата — Задължение за мотивиране — Регламент (ЕО, Евратом) № 1605/2002 — Член 100, параграф 2 — Срок за отговор по искане за информация — Регламент (ЕО, Евратом) № 2342/2002 — Член 149, параграф 2“
      1.                     Актове на институциите — Мотивиране — Задължение — Обхват — Решение за неприемане на оферта в рамките на процедура за възлагане
            на обществена поръчка за услуги — Задължение за уведомяване след писмено запитване за характеристиките и сравнителните предимства
            на спечелилата оферта и за името на оферента, на когото се възлага поръчката — Задължение за възлагащия орган да предостави
            подробен сравнителен анализ на избраната оферта и офертата на отхвърления оферент — Липса — Неоснователно правно основание
            (член 256 ДФЕС; член 100, параграф 2, първа алинея от Регламент № 1605/2002 на Съвета; член 149, параграф 3 от Регламент № 2342/2002
            на Комисията) (вж. точки 20—23)
      2.                     Актове на институциите — Мотивиране — Задължение — Обхват — Решение за неприемане на оферта в рамките на процедура за възлагане
            на обществена поръчка за услуги — Неизпълнение на задължението на Комисията за полагане на дължимата грижа и за добра администрация —
            Мотиви, съобщени на оферента осем дни след изтичането на максималния срок — Закъснение, което само по себе си не води до отмяна
            на спорните решения — Неоснователно правно основание (член 100, параграф 2, първа алинея от Регламент № 1605/2002 на Съвета;
            член 149, параграф 2 от Регламент № 2342/2002 на Комисията) (вж. точки 37, 39 и 40)
      Предмет
      
         
               Жалба срещу Решение на Общия съд (втори състав) от 20 септември 2011 г. по дело Evropaïki Dynamiki/Комисия (T-298/09), с което
                  се отхвърля жалбата за отмяна на решението на Комисията от 12 май 2009 г., съгласно което се отхвърля офертата на жалбоподателя,
                  подадена във връзка с процедура за възлагане на обществена поръчка EAC/01/2008 относно предоставяне на външни услуги по образователни
                  програми (EPISEP) (ОВ 2008/S, 158-212752), както и на решението за възлагане на поръчката на друг оферент, и от друга страна,
                  искане за обезщетение за вреди — Член 93, параграф 1, буква е) от Финансовия регламент — Срок на действие на офертите — Извъндоговорна
                  отговорност
               
            Диспозитив
      
         
                  1)
               
               
                  
               
               
                  	Отхвърля жалбата.
               
            
         
                  2)
               
               
                  
               
               
                  	Осъжда Evropaïki Dynamiki – Proigmena Systimata Tilepikoinonion Pliroforikis kai Tilematikis AE да заплати съдебните разноски.